ફૂડ-સ્ટૉલ અને ફેરિયાઓને શિસ્ત અને માર્ગદર્શિકા આપતાં બોર્ડ ગેરકાયદે છે એ સંદર્ભમાં ભાગ્યશ્રી કાપસેએ કહ્યું હતું કે ‘આ બોર્ડ અમારી પરવાનગીથી લગાડવામાં આવ્યાં નથી. આ બોર્ડમાં ફૂડ-સ્ટૉલવાળા અને ફેરિયાઓને આધાર કાર્ડ સાથે બે ફોટો આપવાનું કોઈ શુભચિંતક દ્વારા કહેવામાં આવ્યું છે. આ શુભચિંતક કોણ છે તેના વિશેની કોઈ જ જાણકારી બોર્ડ પર લખવામાં આવી નથી જે ગેરકાનૂની છે. આ કાર્ય BMCનું છે, નહીં કે કોઈ સંસ્થા કે વ્યક્તિનું. અમે આવાં બોર્ડ લગાડનારા પર કાયદેસર પગલાં લઈશું. તેમની સામે પોલીસમાં ફરિયાદ કરીશું.’